बेरोजगारों को स्वरोजगार के लिए दी जाएगी ट्रेनिंग
जिले के बेरोजगार युवकों को युवा क्षमता विकास योजना से सशक्त किया जाएगा। योजना से बेरोजगार पहले काम सीखेंगे उसके बाद स्वरोजगार करेंगे। योजना नए साल से चालू होगा। राज्य शासन ने इसके लिए मसौदा तैयार कर लिया है।
जिले में 50 हजार से अधिक बेरोजगार है। इनको जरूरत के हिसाब से पहले प्रशिक्षण दिया जाएगा, उसके बाद स्वरोजगार करेंगे। इसके लिए युवा क्षमता विकास योजना चालू किया जाएगा। योजना का खाका तैयार कर लिया गया है। नए साल में लागू कर युवाओं को तोहफा देने की तैयारी की जा रही है। युवाओं को स्वरोजगार के लिए कई योजनाओं में बैंक लोन भी देती है, लेकिन प्रशिक्षित नहीं की वजह से युवकों को स्वरोजगार करने में दिक्कत होती थी। प्रशिक्षण के बाद ऐसी नौबत नहीं आएगी। पहले से प्रशिक्षण लेने से समय पर लोन भी मिल जाएगा और काम भी शुरू हो जाएगा।
युवाओं को मिलेगा लाभ : युवा क्षमता विकास योजना से नव युवकों को लाभ मिलेगा। ऐसे अधिकांश युवा होते है जो कुछ करना चाहते है, लेकिन आर्थिक सहयोग नहीं मिलने के कारण काम पूरा नहीं हो पाता है। ऐसे लोगों इस योजना से फायदा होगा। अभी लोग रोजगार कार्यालय में पंजीयन कराने के बाद भूल जाते है, लेकिन अब ऐसा नहीं होगा। जिसका पंजीयन है उसे किसी न किसी ट्रेड में ट्रेनिंग मिलने की ही बात कही जा रही है।
पहले भी होती थी ट्रेनिंग
इसके पहले भी ट्रेनिंग दी जाती थी, लेकिन ट्रेड शासन तय करता था। अब ऐसा नहीं होगा बल्कि हुनर के हिसाब से युवाओं का ट्रेड तय किया जाएगा। युवाओं को पहले चार ट्रेड में ट्रेनिंग दी जाती थी। इसका अब विस्तार होगा। ऐसे में योजना का लाभ अधिक से अधिक युवा उठा सकेंगे।
योजना क्रियान्वयन की तैयारी शुरू
युवा क्षमता विकास योजना लागू करने की तैयारी की जा रही है। अभी तक योजना के बारे में कुछ जानकारी नहीं दी गई है। शासन स्तर पर ही अभी इसकी तैयारी होने की बात कही जा रही है। आरके कोर्राम, प्रभारी जिला रोजगार अधिकारी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva